nb id nb da de en da de da da da de da id da nb da de en da de da da da de da da de da en da da da da da nb da da nb da da en da ca da en en en en en da en da en da en da en da en da da da da da eo da en da da it da fr en en sv da de en da nb de da eu da da da da da de da da da da de da en nb fr
Europa-Kommissionens fem nye missioner - Central Denmark EU Office
Vi arbejder for Midtjylland i Bruxelles
I slutningen af september lancerede Europa-Kommissionen fem missioner, der ved at beskæftige sig med bl.a. klimatilpasning og klimaneutrale, smarte byer skal lægge grundstenene til at løse nogle af vores store, globale udfordringer. I denne klumme tager vores direktør, Lars Holte Nielsen, et nærmere kig på både missionernes formål, deres samlede budget og på, hvilke aktører der med fordel kan gå ind i missionsarbejdet.
Lars Holte Nielsen, direktør for CDEU
Missioner vil inddrage et bredt aktørfelt
De fem missoner lanceres under EU’s store forsknings– og innovationsprogram, Horizon Europe, der bredt skal inddrage alle dele af de europæiske samfund. Det er gennem involveringen af bl.a. statslige og kommunale aktører, forskningsmiljøer, uddannelsinsitutioner, små og store virksomheder og det civile samfund, at de fem missioner skal lægge grundstenene til at løse nogle af de store, globale udfordringer.
For perioden 2021 til 2023 vil 1,89 milliarder euro blive frigivet til missionerne, der skal levere konkrete resultater frem mod 2030.
Missionerne er opdelt således:
Adaption to Climate Change, including Societal Transformation
Healthy Oceans, Seas, Coastal and Inland Waters
Climate-neutral and Smart Cities
Soil Health and Food
Herunder vil jeg kort gennemgå de enkelte missioners vigtigste træk:
Adaption to Climate Change, including Societal Transformation
Den første af de fem missioner skal styrke indsatsen over for de udfordringer, som klimaforandringerne stiller os over for, og ambitionen er, at 150 europæiske regioner og samfund skal være klimaresistente i 2030. Klimaresistens involverer mange områder, heriblandt ekstreme vejrforhold, skovbrande og smitsomme sygdomme.
Healthy Oceans, Seas, Coastal and Inland Waters
Den anden mission handler om de europæiske have og vandmiljøer. Denne mission skal bla. reducere brugen af pesticider, ligesom den skal reducere plastikforureningen i havene, og den skal også bidrage til, at den blå økonomi kan gå i retning af klimaneutralitet. I 2030 er målet derfor, at de europæiske have er renere, og at den blå økonomi skal dekarboniseres.
Climate-neutral and Smart Cities
Den tredje mission drejer sig om klimaneutrale smarte byer, hvor målet er, at mindst 100 byer skal bane vejen for, at EU’s storbyer er klimaneutrale i 2050. Derfor skal mindst 100 byer gå forrest i udviklingen og være klimaneutrale i 2030.
Soil Health and Food
Den fjerde mission skal forbedre den europæiske jord og vores fødevarer. Målet er, at der inden 2030  etableres mindst 100 såkaldte living labs og lighthouses, der skal undersøge innovative teknologier og hjælpe med at fremtidssikre bæredygtigt landbrug, klimaresistens, biodiversitet og nul CO2-udledning. Som resultat af denne indsats skal mindst 75% af Europas jorde i 2030 være sunde, mens de samtidig skal være i stand til at levere de produkter og services, vi har brug for.
Den sidste mission handler om kræft og inkluderer alt fra behandling og diagnosticering over forebyggelse til en generelt større forståelse af cancer. Konkret sigtes der efter, at missionen i 2030 har forbedret 3 millioner menneskers liv gennem forebyggelse, helbredelse og bedre livskvalitet for både de kræftramte og deres familier.
Arbejdsprogram forventes offentliggjort til december
Dette var en kort indflyvning til missionerne og hvad de vil centrere sig om. Missionernes dedikerede arbejdsprogram under Horizon Europe forventes offentliggjort i december i år, men hvis du vil vide mere om missionerne, kan du allerede nu læse mere på nedenstående links:
Uddannelses- og Forskningsministeriets hjemmeside
Kontakt CDEU for en uformel dialog
Du er som altid også meget velkommen til at kontakte CDEU til en dialog om disse missioner, så vi sammen kan diskutere, hvordan de eventuelt kan sættes i spil i forhold til aktiviteterne i din organisation.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+32 486 86 66 40
Forskning, uddannelse og Aarhus Universitet
+32 478 60 24 70
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu